1973
Tapahtumia > tammikuu

1. tammikuuta – Kemijärven, Kuusankosken, Lieksan, Mäntän ja Äänekosken kauppalat muuttuivat kaupungeiksi. Bromarv ja Uusikaarlepyy muuttuivat kaksikielisiksi kunniksi. Kaarlelan, Kaskisten, Kauniaisten, Kirkkonummen, Pohjan ja Porvoon kielienemmistö muuttui ruotsinkielisestä suomenkieliseksi.
1. tammikuuta – Suomessa tehtiin siihenastinen ennätysmäärä kuntaliitoksia:
Alatornion ja Karungin kunnat liitettiin Tornion kaupunkiin
Bergön ja Petolahden kunnat liitettiin Maalahden kuntaan
Björköbyn, Koivulahden, Raippaluodon ja Sulvan kunnat liitettiin Mustasaaren kuntaan (osa Sulvasta liitettiin Vaasan kaupunkiin)
Eräjärven kunta liitettiin Oriveden kuntaan
Karkun ja Tyrvään kunnat liitettiin Vammalan kaupunkiin
Kemijärven maalaiskunta liitettiin Kemijärven kauppalaan, joka muuttui samalla kaupungiksi
Lapväärtin, Siipyyn ja Tiukan kunnat liitettiin Kristiinankaupunkiin
Nurmeksen maalaiskunta liitettiin Nurmeksen kauppalaan
Paattisten kunta liitettiin Turun kaupunkiin
Paavolan ja Revonlahden kunnat yhdistettiin uudeksi Ruukin kunnaksi
Pielisjärven kunta liitettiin Lieksan kauppalaan, joka muuttui samalla kaupungiksi
Pirttikylän ja Ylimarkun kunnat liitettiin Närpiön kuntaan
Pohjaslahden kunta liitettiin osittain Vilppulan ja osittain Virtain kuntaan
Raution kunta liitettiin Kalajoen kuntaan
Riistaveden kunta liitettiin Kuopion kaupunkiin
Saloisten kunta liitettiin Raahen kaupunkiin
Simpeleen kunta liitettiin Rautjärven kuntaan
Suoniemen kunta liitettiin Nokian kauppalaan ja siirrettiin samalla Turun ja Porin läänistä Hämeen lääniin
Sääksmäen kunta liitettiin Valkeakosken kaupunkiin
Säämingin kunta liitettiin osittain Savonlinnan kaupunkiin, osittain Punkaharjun kuntaan
1. tammikuuta – Isosta-Britanniasta, Irlannista ja Tanskasta tuli EEC:n jäseniä. Samalla ne erosivat Euroopan vapaakauppajärjestöstä.
1. tammikuuta – Kaksi vuotta koekäytössä ollut postinumerojärjestelmä otettiin Suomessa virallisesti käyttöön.
1. tammikuuta – Arkkipiispa Martti Simojoki tuomitsi uuden vuoden saarnassaan Yhdysvaltain toiminnan Vietnamissa luonnehtien sitä ”mielettömäksi ja rikolliseksi tuhotyöksi”.
2. tammikuuta – Yhdysvallat aloitti uudelleen Pohjois-Vietnamin pommittamisen.
2. tammikuuta – TPSL poistettiin puoluerekisteristä puolueen omasta pyynnöstä.
9. tammikuuta – Presidentti Urho Kekkosen suostuttua toimikautensa jatkamiseen poikkeuslailla hallitus antoi sitä koskevan lakiesityksen eduskunnalle. Perustuslakivaliokunta aloitti lakiesityksen käsittelyn seuraavana päivänä.
14. tammikuuta – Elvis Presley piti suurkonsertin Havaijilla, jota seurasi suorana lähetyksenä yli 1,5 miljardia ihmistä ympäri maailman. Maailman ensimmäinen konsertti joka välitettiin satelliitilla ympäri maailman.
14. tammikuuta − Poikkeuslakia vastustaneet kansanedustajat järjestivät Helsingin messuhallissa puhetilaisuuden, johon osallistui noin 3 700 kuulijaa. Tilaisuudessa esiintyivät muun muassa Georg C. Ehrnrooth (RKP), Tuure Junnila (Kok.) ja Raino Westerholm (SKL).
15. tammikuuta – Veijo Meri sai Pohjoismaiden neuvoston kirjallisuuspalkinnon romaanista Kersantin poika. Palkinnon arvo oli 50 000 Tanskan kruunua.
17. tammikuuta – Ferdinand Marcos julistettiin Filippiinien elinikäiseksi presidentiksi.
17. tammikuuta – Eduskunta hyväksyi äänin 170–28 poikkeuslain, jolla presidentti Urho Kekkosen toimikautta jatkettiin neljällä vuodella 1. maaliskuuta 1974 alkaen. Yksi Suomen Kristillisen Liiton kansanedustaja äänesti tyhjää. Pääministeri Kalevi Sorsa syytti puheessaan poikkeuslakia vastustaneita kansanedustajia ”sisäpoliittisesti taantumukselliseksi, ulkopoliittisesti arveluttavaksi äärioikeistolaiseksi ryhmittymäksi”.
18. tammikuuta – Pariisin rauhankonferenssi keskeytti työnsä ”määräämättömäksi ajaksi”.
18. tammikuuta – Kansanedustaja Arvo Sainio loikkasi Suomen Maaseudun Puolueesta Suomen kansan yhtenäisyyden puolueeseen, mutta palasi seuraavana päivänä SMP:hen. Hän ilmoitti kuitenkin 25. tammikuuta siirtyneensä lopullisesti SKYP:iin.
18. tammikuuta – Eduskunnan puhemies V. J. Sukselainen vaati valtiopäivien päättäjäisissä kansanedustajilta arvokkaampaa esiintymistä. Sukselainen katsoi erityisesti eräiden SMP:n edustajien käyttäytymisen päättyneiden valtiopäivien aikana alentaneen eduskunnan arvovaltaa ja uhkasi puhemiesneuvoston ryhtyvän kurinpalautukseen, ellei järjestys eduskunnassa muutoin palaudu.
19. tammikuuta – Hallitus antoi eduskunnalle lakiesityksen Tampereen yliopiston ottamisesta valtion omistukseen.
20. tammikuuta – Yhdysvaltain presidentti Richard Nixon aloitti toisen virkakautensa.
23. tammikuuta – Noin tuhat vuotta levossa ollut tulivuori Helgafjell purkautui Islannin etelärannikolla. Heimaeyn saarella olleesta Vestmannaeyjarin kaupungista tuhoutui yli 200 taloa. Tuli, laava ja tuhka peittivät suuren osan koko saaresta.
27. tammikuuta – Vietnamin sota päättyi Yhdysvaltain osalta Pariisin rauhansopimukseen.